
讻转讜讘讜转 讻讛 注"讗 - 驻讬专讜砖 砖讟讬讬谞讝诇抓

讜砖讜讗诇讬诐: 讗诇讗, 诇驻讬 诪讛 砖讛住讘专谞讜, 诪讗讬 [诪讛] 讛诪砖诪注讜转 砖诇 讙讚讜诇讛 讞讝拽讛? 砖讛专讬 谞砖讗专讜 讻讛谞讬诐 讗诇讛 讘讞讝拽转诐, 讻驻讬 砖讛讬讜, 讜诇讗 诇诪讚谞讜 讻诇 讚讘专 讞讚砖 讘讚讘专 转讜拽驻讛 砖诇 讞讝拽讛! 讜诪砖讬讘讬诐: 讬砖 讞讬讚讜砖 讘讚讘专, 讻讬 讛讞讝拽讛 讛讜注讬诇讛 诇讛诐, 砖讛专讬 诪注讬拽专讗 讗讻讜诇 [讘转讞讬诇讛 讗讻诇讜] 讘转专讜诪讛 讚专讘谞谉 [砖诪讚讘专讬 住讜驻专讬诐], 砖讘讘讘诇 讗讬谉 转专讜诪讛 诪讚讘专讬 转讜专讛 讻讬 讗诐 诪讚讘专讬 住讜驻专讬诐 讘诇讘讚, 讜讗讬诇讜 讛砖转讗 讗讻讜诇 [注讻砖讬讜, 讘讘讜讗诐 诇讗专抓 讬砖专讗诇, 讛诐 讗讜讻诇讬诐] 讘转专讜诪讛 讚讗讜专讬讬转讗 [砖诪谉 讛转讜专讛].


讜讗讬 讘注讬转 讗讬诪讗 [讜讗诐 转专爪讛 讗诪讜专] 讘讗讜驻谉 讗讞专: 讛砖转讗 谞诪讬 [注讻砖讬讜 讙诐 讻谉] 讘转专讜诪讛 讚专讘谞谉 [砖诪讚讘专讬 住讜驻专讬诐] 讗讻讜诇 [讛诐 讗讜讻诇讬诐], 讜讻讙讜谉 转专讜诪转 驻讬专讜转 讛讗讬诇谉 讜讛讬专拽 砖讗祝 讘讗专抓 讬砖专讗诇 讗讬谞讛 讗诇讗 诪讚讘专讬 住讜驻专讬诐, 讜讗讜诇诐 讘转专讜诪讛 讚讗讜专讬讬转讗 [砖诪谉 讛转讜专讛], 讜讻讙讜谉 讚讙谉 转讬专讜砖 讜讬爪讛专, 砖讘讗专抓 讬砖专讗诇 讛讬讗 诪谉 讛转讜专讛, 诇讗 讗讻讜诇 [讗讬谞诐 讗讜讻诇讬诐]. 讜讗讜诇诐 讻讬 诪住拽讬谞谉 [讻讗砖专 讗谞讜 诪注诇讬诐] 诪转专讜诪讛 诇讬讜讞住讬谉 鈥� 讛专讬 讝讛 讚讜讜拽讗 讘诪讬 砖讗讜讻诇 讘转专讜诪讛 讚讗讜专讬讬转讗 [砖诪谉 讛转讜专讛], 讗讘诇 讛讗讜讻诇讬诐 专拽 讘转专讜诪讛 讚专讘谞谉 [砖诪讚讘专讬 住讜驻专讬诐] 鈥�/span> 诇讗 诪住拽讬谞谉 [讗讬谉 诪注诇讬诐]. 讜砖讜讗诇讬诐: 讗诇讗 讗诐 讻谉, 讻讬讜谉 砖诇讗 讛砖转谞讛 讚讬谞诐 讻诇诇, 诪讗讬 [诪讛] 讛诪砖诪注讜转 砖诇 讙讚讜诇讛 讞讝拽讛, 讛诪讜专讛 注诇 讻讱 砖诇讻讗讜专讛 讛讬讛 诪拽讜诐 诇讘讟诇 讗转 讞讝拽转诐? 讜诪住讘讬专讬诐: 讚讗祝 注诇 讙讘 讚讗讬讻讗 诇诪讬讙讝专 [砖讗祝 注诇 驻讬 砖讬砖 诪拽讜诐 诇讙讝讜专] 讜诇讗住讜专 注诇讬讛诐 讘讗专抓 讬砖专讗诇 讙诐 讘转专讜诪讛 砖诪讚讘专讬 住讜驻专讬诐 诪砖讜诐 转专讜诪讛 讚讗讜专讬讬转讗 [砖诪谉 讛转讜专讛] 鈥�/span> 诇讗 讙讝专讬谞谉 [讗讬谉 讗谞讜 讙讜讝专讬诐] 讜诪砖讗讬专讬诐 讗讜转诐 讘讞讝拽转诐.


注诇 讛住讘专 讝讛 诪拽砖讬诐 诪爪讚 讗讞专: 讜讛讗诐 讘转专讜诪讛 讚讗讜专讬讬转讗 [砖诪谉 讛转讜专讛] 诇讗 讗讻讜诇 [讗讻诇讜]? 讜讛讗 讻转讬讘 [讜讛专讬 谞讗诪专]: "讗砖专 诇讗 讬讗讻诇讜 诪拽讚砖 讛拽讚砖讬诐" (注讝专讗 讘, 住讙), 讜谞讚讬讬拽: 诪拽讚砖 讛拽讚砖讬诐 讛讜讗 砖诇讗 讗讻讜诇 [讗讻诇讜], 讛讗 [讛专讬] 讘转专讜诪讛 讚讗讜专讬讬转讗 [砖诪谉 讛转讜专讛] 讗讻讜诇 [讗讻诇讜]!


讜讚讜讞讬诐: 讛讻讬 拽讗诪专 [讻讱 讗诪专], 讻讱 讻讜讜谞转 讛讻转讜讘: 诇讗 讗讻诇讜 讘诪讬讚讬 讚讗讬拽专讬 [讘讚讘专 砖谞拽专讗] "拽讚砖", 讻诇讜诪专, 讘转专讜诪讛, 讚讻转讬讘 [砖谞讗诪专]: "讜讻诇 讝专 诇讗 讬讗讻诇 拽讚砖" (讜讬拽专讗 讻讘, 讬), 砖砖诐 诪讚讜讘专 讘转专讜诪讛, 讜诇讗 讘诪讬讚讬 讚讗讬拽专讬 [讘讚讘专 砖谞拽专讗] "拽讚砖讬诐", 讻诇讜诪专, 诪谉 讛拽专讘谞讜转, 讚讻转讬讘 [砖谞讗诪专]: "讜讘转 讻讛谉 讻讬 转讛讬讛 诇讗讬砖 讝专 讛讬讗 讘转专讜诪转 讛拽讚砖讬诐 诇讗 转讗讻诇" (讜讬拽专讗 讻讘, 讬讘) 讜讗诪专 诪专 [讛讞讻诐]: 诪讛 砖谞讗诪专 "讘转专讜诪转 讛拽讚砖讬诐", 诪砖诪注讜 鈥� 讘诪讜专诐 诪谉 讛拽讚砖讬诐, 讘诪讛 砖谞讜转谞讬诐 诇诪砖驻讞讜转 讛讻讛谞讬诐 诪谉 讛拽专讘谞讜转 (诇讞诪讬志转讜讚讛 讜讞讝讛 讜砖讜拽) 鈥� 诇讗 转讗讻诇 讘转 讻讛谉 砖谞讬砖讗讛 诇讝专. 讜诪讻诇 诪拽讜诐 讗讬 讗驻砖专 诇驻转讜专 诪转讜讱 讘专讬讬转讗 讝讜 讗转 讛讘注讬讛, 讛讗诐 诪注诇讬诐 诪谞砖讬讗转 讻驻讬诐 诇讬讜讞住讬谉.


讜诪爪讬注讬诐 讛讜讻讞讛 讗讞专转, 转讗 砖诪注 [讘讜讗 讜砖诪注] 讛讜讻讞讛 诇讻讱 诪诪讛 砖砖谞讬谞讜: 讞讝拽讛 诇讻讛讜谞讛 诪讛讬? 鈥� 谞砖讬讗讜转 讻驻讬诐 讘讘讘诇, 砖讛专讜讗讛 讗讚诐 讛谞讜砖讗 讗转 讻驻讬讜 讘讘讘诇, 谞讗诪谉 诇讛注讬讚 注诇讬讜 讘讻诇 诪拽讜诐 砖讛讜讗 讻讛谉, 讜讻谉 讗讻讬诇转 讞诇讛 讘住讜专讬讗, 讜讞讬诇讜拽 诪转谞讜转 讻讛讜谞讛 (讝专讜注 诇讞讬讬诐 讜拽讬讘讛) 讘讻专讻讬谉. 拽转谞讬 诪讬讛转 [砖谞讬谞讜 注诇 讻诇 驻谞讬诐] 砖谞砖讬讗讜转 讻驻讬诐 讛讬讗 讞讝拽讛 诇讻讛讜谞讛, 诪讗讬 诇讗讜 [讛讗诐 诇讗] 讗驻讬诇讜 诇注谞讬谉 讬讜讞住讬谉? 讜讚讜讞讬诐: 诇讗, 讛讻讜讜谞讛 讛讬讗 砖讛讬讗 讞讝拽讛 诇讛注诇讜转讜 诇讗讻讬诇转 转专讜诪讛.


讜诪拽砖讬诐: 讜讛讗 讚讜诪讬讗 [讜讛专讬 讘讚讜诪讛] 诇讗讻讬诇转 讞诇讛 拽转谞讬 [砖谞讛] 砖诐, 讜讗诐 讻谉 讬砖 诇讜诪专 诪讛 讗讻讬诇转 讞诇讛 讛讬讗 讞讝拽讛 讻讚讬 诇讛注诇讜转诐 诇讬讜讞住讬谉 鈥� 讗祝 谞砖讬讗讜转 讻驻讬诐 讘讜讜讚讗讬 讛讻讜讜谞讛 砖讛讬讗 讞讝拽讛 诇讬讜讞住讬谉! 讜讚讜讞讬诐: 诇讗, 讗讻讬诇转 讞诇讛 讙讜驻讛 讛讬讗 专讗讬讛 诇讗讻讬诇转 转专讜诪讛 讘诇讘讚, 讗讘诇 诇讗 诇讬讜讞住讬谉. 讻讬 拽住讘专 [住讘讜专] 讞讻诐 讝讛 砖讞讜讘转 讛驻专砖转 讞诇讛 讘讝诪谉 讛讝讛 讛讬讗 专拽 讚专讘谞谉 [诪讚讘专讬 住讜驻专讬诐] 讜转专讜诪讛 讗祝 讘讝诪谉 讛讝讛 讛讬讗 讗讻谉 讚讗讜专讬讬转讗 [诪谉 讛转讜专讛], 讜诪砖诪讬注讛 诇谞讜 讛讘专讬讬转讗 砖诪住拽讬谞谉 [诪注诇讬诐] 诪讗讻讬诇转 讞诇讛 讚专讘谞谉 [砖讛讬讗 诪讚讘专讬 住讜驻专讬诐] 诇讗讻讬诇转 转专讜诪讛 讚讗讜专讬讬转讗 [砖讛讬讗 诪谉 讛转讜专讛]. 讜讻讚讗驻讬讱 诇讛讜 [讜讻驻讬 砖讛驻讱 诇讛诐] 专讘 讛讜谞讗 讘专讬讛 [讘谞讜] 砖诇 专讘 讬讛讜砖注 诇专讘谞谉 [诇讞讻诪讬诐] 讻讗砖专 讬讘讜讗专 讘讛诪砖讱, 砖讛注诇讛 住讘专讛 讝讜 砖讞讬讜讘 讛驻专砖转 讞诇讛 讘讝诪谉 讛讝讛 讛讜讗 专拽 诪讚讘专讬 住讜驻专讬诐.


讜诪爪讬注讬诐 注讜讚: 转讗 砖诪注 [讘讜讗 讜砖诪注] 专讗讬讛 诪诪讛 砖砖谞讬谞讜: 讞讝拽讛 诇讻讛讜谞讛 鈥� 谞砖讬讗讜转 讻驻讬诐 讜讞讬诇讜拽 讙专谞讜转 砖诇 转专讜诪讛 讘讗专抓 讬砖专讗诇. 讜讘住讜专讬讗 讜讘讻诇 诪拽讜诐 讘讞讜抓 诇讗专抓 砖砖诇讜讞讬 专讗砖 讞讜讚砖 诪讙讬注讬谉 诇砖诐, 砖讛讬讜 讘讗讬诐 砖诇讜讞讬 讘讬转 讛讚讬谉 讛讙讚讜诇 诇讛讜讚讬注 诪转讬 讛转拽讚砖 讛讞讜讚砖, 讜讛讬讛 砖诐 讘讬转 讚讬谉 砖拽讬讘诇 讗转 注讚讜转诐, 鈥� 砖诐 谞砖讬讗讜转 讻驻讬诐 讛讬讗 专讗讬讛, 诪砖讜诐 砖讘讬转 讛讚讬谉 讛讬讛 讘讜讚拽 讗转 讗诇讛 砖谞砖讗讜 讻驻讬讛诐 讘转讜专转 讻讛谞讬诐. 讗讘诇 诇讗 讞讬诇讜拽 转专讜诪讛 讘讙专谞讜转, 砖诪驻谞讬 砖讛驻专砖转 转专讜诪讛 讘诪拽讜诪讜转 讗诇讜 讗讬谞讛 诪讚讬谉 转讜专讛, 讗讬谉 诪讚拽讚拽讬诐 讘讛.


讜讘讘诇 讚讬谞讛 讻住讜专讬讗. 诪砖讜诐 砖讬砖 讘讛 讘转讬 讚讬谞讬诐 讞砖讜讘讬诐 讛诪讚拽讚拽讬诐 讘讻讱. 专讘谉 砖诪注讜谉 讘谉 讙诪诇讬讗诇 讗讜诪专: 讗祝 讗诇讻住谞讚专讬讗 砖诇 诪爪专讬诐 讘专讗砖讜谞讛 讛讬讛 讚讬谞讛 讻住讜专讬讛 诪驻谞讬 砖讘讬转 讚讬谉 讛讬讜 拽讘讜注讬谉 砖诐 讜诪砖讙讬讞讬诐 砖讬注砖讜 讛讻诇 讻讛诇讻讛.


拽转谞讬 诪讬讛转 [砖谞讬谞讜 注诇 讻诇 驻谞讬诐] 砖诐 砖谞砖讬讗讜转 讻驻讬诐 讛讬讗 讞讝拽讛 诇讻讛讜谞讛, 诪讗讬 诇讗讜 [讛讗诐 诇讗] 诇讛注诇讜转 诇讬讜讞住讬谉? 讜讚讜讞讬诐: 诇讗, 讛讻讜讜谞讛 讛讬讗 诇讛讬转专 讗讻讬诇转 讞诇讛 讛诪讜驻专砖转 诪谉 讛注讬住讛, 诇诪讬 砖谞讜砖讗 讗转 讻驻讬讜. 讜诪拽砖讬诐: 讛讗 讚讜诪讬讗 [讛专讬 讘讚讜诪讛] 诇讞讬诇讜拽 讙专谞讜转 拽转谞讬 [砖谞讛] 讜诪讛 讞讬诇讜拽 讙专谞讜转 讘讗专抓 讬砖专讗诇 讛讜讗 专讗讬讛 诇注谞讬谉 讬讜讞住讬谉 鈥� 讗祝 谞砖讬讗讜转 讻驻讬诐 讛讬讗 诇讻讗讜专讛 专讗讬讛 诇讬讜讞住讬谉! 讜讚讜讞讬诐: 诇讗, 讞讬诇讜拽 讙专谞讜转 讙讜驻讛 讛讬讗 专讗讬讛 诇讞诇讛. 讜讗驻砖专 诇讜诪专 讻讬 拽住讘专 [住讘讜专] 转谞讗 讝讛 砖转专讜诪讛 讘讝诪谉 讛讝讛 讗祝 讘讗专抓 讬砖专讗诇 讛讬讗 专拽 讚专讘谞谉 [诪讚讘专讬 住讜驻专讬诐], 讜讞诇讛 讛讬讗 讚讗讜专讬讬转讗 [诪谉 讛转讜专讛], 讜诪砖诪讬注 诇谞讜 砖诪住拽讬谞谉 [砖讗谞讜 诪注诇讬诐] 诪转专讜诪讛 讚专讘谞谉 [砖诪讚讘专讬 住讜驻专讬诐] 诇讞诇讛 讚讗讜专讬讬转讗 [砖诪讚讘专讬 转讜专讛].


讞讬诇讜拽讬 讛讚注讜转 讘砖讗诇讛 讗诐 转专讜诪讛 讗讜 讞诇讛 讛谉 讞讬讜讘 诪谉 讛转讜专讛 讘讝诪谉 讛讝讛 讘讗讬诐 诇讬讚讬 讘讬讟讜讬 讘诪注砖讛 讛讘讗; 讜讻讚讗砖讻讞讬谞讛讜 [讜讻驻讬 砖诪爪讗 讗讜转诐] 专讘 讛讜谞讗 讘专讬讛 [讘谞讜] 砖诇 专讘 讬讛讜砖注 诇专讘谞谉 [讗转 讛讞讻诪讬诐] 砖住讘讜专讬诐 讻谉, 砖讗诪专 专讘 讛讜谞讗 讘专讬讛 [讘谞讜] 砖诇 专讘 讬讛讜砖注: 讗砖讻讞转讬谞讛讜 诇专讘谞谉 讘讘讬 [诪爪讗转讬 讗转 讛讞讻诪讬诐 讘讘讬转 诪讚专砖讜] 砖诇 专讘 讚讬转讘讬 讜拽讗诪专讬 [砖讬讜砖讘讬诐 讜讗讜诪专讬诐] 讻讱: 讗驻讬诇讜 诇诪讗谉 讚讗诪专 [诇砖讬讟转 诪讬 砖讗讜诪专] 讻讬 转专讜诪讛 讘讝诪谉 讛讝讛 讛讬讗 讚专讘谞谉 [诪讚讘专讬 住讜驻专讬诐], 诪讻诇 诪拽讜诐 讞讜讘转 讛驻专砖转 讞诇讛 讛讬讗 讚讗讜专讬讬转讗 [诪谉 讛转讜专讛]. 讜专讗讬讛 诇讚讘专 砖讛专讬 讘诪砖讱 砖讘注 讛砖谞讬诐 砖讻讬讘砖讜 讬砖专讗诇 讗转 讛讗专抓 讘讬诪讬 讬讛讜砖注 讜砖讘注 讛砖谞讬诐 砖讞讬诇拽讜 讗讜转讛 鈥� 谞转讞讬讬讘讜 讘讞诇讛, 诇诪专讜转 砖注讚讬讬谉 诇讗 谞转讞讬讬讘讜 讘转专讜诪讛. 讜讗祝 讘讝诪谉 讛讝讛, 讙诐 讻讗砖专 讘讟诇 讚讬谉 转专讜诪讛 诪讗专抓 讬砖专讗诇 鈥� 诪爪讜转 讛驻专砖讛 讞诇讛 拽讬讬诪转.


讜讗诪讬谞讗 诇讛讜 讗谞讗 [讜讗诪专转讬 诇讛诐 讗谞讬]: 讗讚专讘讛 (诇讛讬驻讱), 讗驻讬诇讜 诇诪讗谉 讚讗诪专 [诇砖讬讟转 诪讬 砖讗讜诪专] 讻讬 转专讜诪讛 讘讝诪谉 讛讝讛 讛讬讗 讚讗讜专讬讬转讗 [诪谉 讛转讜专讛] 鈥� 讞诇讛 讛讬讗 诇讻诇 讛讚注讜转 讚专讘谞谉 [诪讚讘专讬 住讜驻专讬诐]. 讜专讗讬讛 诇讚讘专, 讚转谞讬讗 [砖讻谉 砖谞讬谞讜 讘讘专讬讬转讗]: "讘讘讗讻诐 讗诇 讛讗专抓... 专讗砖讬转 注专讬住讜转讻诐 讞诇讛 转专讬诪讜 转专讜诪讛" (讘诪讚讘专 讟讜, 讬讞. 讘诪讚讘专 讟讜, 讻), 讜谞讚讬讬拽: 讗讬 [讗诐] "讘讘讗讻诐", 讬讻讜诇 砖讛讻讜讜谞讛 讛讬讗 诪砖谞讻谞住讜 诇讛 诇讗专抓 砖谞讬诐 讜砖诇砖讛 诪专讙诇讬诐, 砖讻讘专 诪讝诪谉 讝讛 转讞讜诇 讞讜讘转 讛驻专砖转 讞诇讛 鈥� 转诇诪讜讚 诇讜诪专: "讘讘讗讻诐" 讜讬砖 诇讚讬讬拽: 讘讘讬讗转 讻讜诇讻诐 讗诪专转讬, 讜诇讗 讘讘讬讗转 诪拽爪转讻诐. 讛专讬 砖讞讜讘转 讛驻专砖转 讞诇讛 诪谉 讛转讜专讛 转诇讜讬讛 讘讘讬讗转 讻诇 讬砖专讗诇 诇讗专抓, 讜讻讬 讗住拽讬谞讛讜 [讜讻讗砖专 讛注诇讛 讗讜转诐] 注讝专讗 讘专讗砖讬转 讬诪讬 讘讬转 砖谞讬,

